બોલિવુડ એક્ટ્રેસ અને સૈફ અલી ખાન-અમૃતા સિંહની દીકરી સારા અલી ખાનની ડેબ્યૂ ફિલ્મ ‘કેદારનાથ’ આ વર્ષે રિલીઝ થવા માટે તૈયાર છે. આ સિવાય સારા રણવીર સિંહ સાથે ફિલ્મ ‘સિમ્બા’માં પણ જોવા મળશે. રક્ષાબંધનના એક દિવસ પહેલા એટલે કે શનિવારે સારા અલી ખાન ભાઈ ઈબ્રાહિમ સાથે શનિ મંદિરે દર્શન કરવા પહોંચી હતી. સારાનો વીડિયો સોશિયલ મીડિયા પર વાયરલ થઈ રહ્યો છે. વાયરલ થયેલા વીડિયોમાં સારા મંદિરમાંથી નીકળતી વખતે ફોટોગ્રાફર્સ પર ભડકી ઉઠે છે તે જોઈ શકાય છે.